Yoo Jae-suk (; ) inggih menika satunggaling juru banyol (kumedhian) lan prèsènter saking Korea Kidul. Piyambakipun menika asring pikantuk jejuluk "Nation's MC" (국민 MC) amargi piyambakipun menika asring dados MC wonten ing kathah kalodhangan kados déné wonten ing adicara Infinite Challenge, Running Man, X-Man, lan Family Outing. Yoo Jae-suk menika dipunmangertosi awit saking kapinteranipun lan daya tarik ing manéka demografi. Yoo Jae-suk menika sampun paring bukti piyambakipun dados salah satunggaling komédian lan prèsènter ingkang kondhang wonten ing Korea.

Pagesangan wiwitan 
Yoo Jae-suk menika miyos nalika tanggal 14 Agustus 1972 wonten ing Korea Kidul, Yoo Jae-suk menika putra pembarep kanthi sedhèrèk ingkang cacahipun tiga. Piyambakipun menika kuliah wonten ing Seoul Institute of the Arts, ananging boten saged lulus amargi sampun repot minangka juru banyol (kumedhian).

Karier

Wiwitan 
Debut televisi Yoo Jae-suk menika kawiwitan saking Festival Komedi KBS (kanggé mahasiswa) nalika tahun 1991, ing mriku piyambakipun nindakaken parodi komersil kaliyan Choi Seung-gyung (). Piyambakipun nari kanggé satunggaling cover saking lagu "Step by Step" saking New Kids on the Block ingkang ugi kalebet salah satunggal saking wiwitan wekdal ingkang paring kesan. Ing taun 2002, saksampunipun sangang taun ingkang rekasa minangka juru banyol (kumedhian) ingkang boten dipunmangertosi, awit saking rekomendasi dening Choi Jin-sil, piyambakipun mbeta adicara satunggaling program ingkang sinebat Live and Enjoy Together (). Program menika lajeng dados kondhang lan wiwit saking menika Yoo Jae-suk ngawontenaken program sanesipun. Piyambakipun lajeng kondhang nalika piyambakipun mbeta adicara satunggaling program ingkang dipunsebat The Crash of MCs () sareng kaliyan Kang Ho-dong, Lee Hwi-jae lan Kim Han-seok ().

Penghargaan Grand Prize (Daesang) ingkang sepisan menika kanggé satunggaling program kondhang ingkang dipunsebat Happy Together Friends. Konsep adicara kasebat inggih menika kanggé pesohor televisi kanggé manggihaken kanca sekolah (gangsal ing antawisipun saking kathah kanca palsu ingkang lenggah wonten ing wingkingipun meja). Adicara menika kanthi ancas kanggé medalaken kenangan nostalgia babagan padintenan ing sekolah. Grand Prize menika paring kesan, boten namung menika penghargaan sepisan Yoo Jae-suk, ananging amargi penghargaan menika asalipun saking stasiun penyiaran papan piyambakipun menika nglampahi debut.

Gelar wicara 
Yoo Jae-suk ugi mbeta adicara Come to Play () sareng kaliyan Kim Won-hee lan Happy Together Season 3 () sareng kaliyan Park Myeong-su, Park Mi-sun lan Shin Bong-sun. Yoo Jae-suk menika mbeta gelar wicara menika kanthi wekdal ingkang dangu (kekalihipun menika langkung saking 5 taun) lan peringkatipun panggah inggil sedangunipun mangsa jabatanipun. Sinaosa Happy Together tasih siaran, Come to Play kapungkasan ing taun 2012. Yoo Jae-suk menika nyobi ingkang saksae-saenipun mbedakaken gaya asalipun, ingkang kekalihipun dhedhasar sinten ingkang dados bintang tamu lan kawontenan samenika.

Program Varietas Good Sunday: Family Outing lan Running Man 
jmpl|kiri|180px|Yoo Jae-suk wonten ing program Running Man

Saksampunipun gantosipun adicara wonten ing SBS, ing tanggal 15 Juni 2008, Yoo Jae-suk menika dados MC utama Family Outing () minangka perangan saking rentetan program SBS Good Sunday. sareng kaliyan Lee Hyori, Yoon Jong-shin, Kim Su-ro, Lee Chun-hee, Kang Dae-sung, Park Ye-jin lan Kim Jong-kook (wiwit saking episode 19), ingkang damel "kulawarga" (paraga) adicara. Family Outing menika dados salah satunggaling adicara kanthi peringkat inggil wonten ing Korea, ingkang kanthi konsisten dumugi peringkat paling inggil ing Korea kanthi wekdal tengah dinten Minggu sonten, lan sampun pikantuk popularitas daring ing antawisipun penggemar Hallyu.

Wiwit saking 11 Juli 2010, Yoo Jae-suk menika dados MC realitas-varietas Running Man sareng kaliyan anggota Infinite Challenge, Haha, lan lelipur sanesipun kadosdene Ji Suk-jin, Kim Jong-kook, Gary saking Leessang (ingkang nilaraken program menika wiwit saking episode 324 amargi badhe fokus dhateng karir musikipun), Song Ji-hyo, Lee Kwang-soo, Song Joong-ki (ingkang nilaraken program menika wiwit saking episode 41 kanggé fokus dhumateng karir akting) lan Lizzy sakingg After School (ingkang nilaraken program menika kanthi alesan ingkang boten dipunmangertosi). Sinaosa program menika boten gadhah wiwitan ingkang saé bab pambiji, ananging lajeng dados kondhang lan gadhah basis penggemar internasional ingkang konsistèn dumugi samenika.

Penampilan tamu lan kolaborasi 
jmpl|180px|Yoo wonten ing karpet abang KBS Entertainment Awards 2016.

Ing tahun 2012, Yoo Jae-suk lan rekanipun ingkang sami mbeta adicara Infinite Challenge, Noh Hong-chul lan Haha, medal wonten ing video musik kanggé singel hit Psy "Gangnam Style". Wonten ing video kasebat, piyambakipun ngambali karakter nari disko retro ingkang piyambakipun damel kanggé mock-band "Sagging Snail" ing Festival Musik West Coast Highway "Infinite Challenge" ingkang kala menika Psy ugi rawuh. Sareng kaliyan paraga Infinite Challenge, Yoo Jae-suk sepisan malih medal wonten ing single lajenganipun Psy, "Gentleman".

Ing tanggal 15 Juli 2015, Yoo Jae-suk napak asmani kontrak eksklusif kaliyan FNC Entertainment saksampunipun Yoo Jae-suk boten gadhah agensi sedangunipun kirang langkung 5 taun. Ing bulan September 2015, piyambakipun medal minangka cameo wonten ing drama Korea Kidul, My Daughter, Geum Sa-wol.

Saking taun 2015 dumugi 2016, Yoo Jae-suk mbeta program Two Yoo Project Sugar Man sareng kaliyan You Hee-yeol. Program kasebat fokus dhumateng pedamelan malih lagu hits saking penyanyi ingkang sampun ical saking paningal publik. Ing taun 2016, Yoo Jae-suk nindakaken kolaborasi kaliyan EXO wonten ing single SM Station kanthi judul "Dancing King", ingkang ugi kolaborasi kanggé Infinite Challenge. Piyambakipun medal sesarengan wonten ing konser EXO kanthi judul EXO Planet #3 - EXO'rDIUM ing Bangkok.

Ing media 
Kejawi pikantuk jejuluk minangka "Nation's MC", Yoo Jae-suk menika ugi pikantuk jejuluk minangka "The Grasshopper", amargi tampilanipun wiwitan ingkang piyambakipun asring ngginakaken busana kadosdene walang.

Pagesangan 
Ing taun 6 Juli 2008, Yoo Jae-suk menika krama kaliyan penyiar MBC, Na Kyung-eun (), ingkang nyambut damel sesarengan piyambakipun wonten ing adicara Infinite Challenge. Yoo Jae-suk lan garwanipun pikantuk putra ingkang sepisan nalika tanggal 1 Mei 2010.

Filemografi

MC televisi 
 Pratelan program samenika

 Pratelan tilas program

Linimasa

Drama televisi

Film

Penampilan video musik

Radio

Diskografi 
 Singel

Iklan 

 1998 OB Lager Beer
 2000 New Century I-Touch 017
 2002 Bando Sports
 2003 Gold Feel
 2007 Shinhan
 2007 NeNe Chicken
 2007 TG Sambo Computer
 2007 TG Sambo Computer – LUON Crystal
 2008 Shinhan Group (2nd)
 2008 NeNe Chicken (2nd)
 2008 S-Oil
 2009 Giordano
 2009 NeNe Chicken (3rd)
 2009 Shinhan Group (3rd)
 2010 ABC Mart
 2013 Coca Cola (Infinity Challenge )

Tampilan sanèsipun 

 2007 S/S SFAA Seoul Collection Lee Sang-Bong Fashion Show
 2007 10th Super Korea Cup IDSF Youth Open Dance Sports (Amateur) Jive
 2008 Participant of Seoul Design Olympic
 2008 Aerobic 6-Person National Games Event

Pangaji lan Nominasi

Referensi

Pranala njawi 

 

Kontestan Infinite Challenge
Kontestan Running Man
Presenter televisi
Pelawak